als_Latn dik_Latn sag_Latn
Kandidati për deputet, Faton Topalli, ka thënë në tubimin elektoral të Shtimes se ndihet i nderuar që është pjesë e listës së VV-së.
"Të dashur mërgimtarë që keni kontribuar që jepni për ne dhe Kosovën më shumë se të gjitha rrogat dhe pensionet që jep shteti i Kosovës ju premtojmë se nuk do të paguani më doganë taksën e gjelbërt. Qeveritarët nuk ju deshën, por qytetarët e Kosovës ju duan shumë, ju duan me zemër", tha ai në tubimin e sotëm.
Topalli iu ka bërë thirrje votuesve të partive të tjera që janë të pakënaqur me qeveritë e pasluftës që të bashkohen me VV-në, teksa ka shtuar se qeverisja e VV-së do të jetë qeverisje e të gjithë qytetarëve pa dallime partiake.
Nazlie Bala: VV synon shtet pa korrupsion.
Kandidatja për deputete, Nazlie Bala, ka thënë në tubimin elektoral te Shtimes se me qeverisjen e VV-së, ata që kanë vjedhur shtetin do të përfundojnë në burg.
"Me VETËVENDOSJE! synojmë shtet pa korrupsion, shtet pa kriminelë. Kosova nuk i takon asnjë klani, por është e të gjtihë qytetarëve pa dallim", ka thënë Nazlie Bala në këtë tubim, në ditën e fundit të fushatës zgjedhore për zgjedhjet e 11 qershorit.
Shqipe Pantina: Ne besimin tuaj do ta kthejmë në veprim
Kandidatja për deputet, Shqipe Pantina, iu ka bërë thirrje qytetarëve të Shtimes të mbështesin VV-në dhe Albin Kurtin si kyrministër.
Pantina ka thënëse VV e ka programin më të mirë, i cili mund ta nxjerrë vendin nga gjendja ku është katandisur.
"Ne besimin tuaj do ta kthejmë në veprim", iu ka premtuar Pantina qytetarëve të Shtimes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn